३ नम्बर क्षेत्र भनेको जनकपुरसमेत हो । यही क्षेत्रबाट नै मधेशको सन्देश जान्छ । विगतका आन्दोलनमा जुन दमन र हत्या भयो, त्यसको केन्द्र यही क्षेत्र हो । मधेशको भोट लिएर मधेशीलाई नै समाप्त गर्ने नेताहरु विगतमा यही क्षेत्रबाट प्रतिनिधित्व गरेका थिए । मधेशी जनताको भोटको दुरुपयोग गर्ने काम विगतमा यही क्षेत्रका प्रतिनिधिले गरेकाले यसपटक त्यसलाई तोड्नका लागि म उम्मेदवार बनेको हुँ ।
